Skoliere, assistent sterf in skietery by Gauteng-skole | Maroela Media
Panyaza Lesufi, Gautengse LUR vir onderwys, het Donderdag sy skok uitgespreek oor 'n skoolassistent en twee skoliere wat in afsonderlike voorvalle by skole in Gauteng doodgeskiet is.
'n Assistent, 'n 49-jarige man, is Donderdagoggend by die Kwa Phalo Primary School in Soweto doodgeskiet. Paramedici het hom op die toneel dood verklaar. Die polisie stel ondersoek in.
Die departement het 'n traumaberadingspan ontbied om die nodige ondersteuning en berading te bied.
Lesufi het sy meegevoel met die familie en geliefdes van die man betuig.
In 'n afsonderlike voorval is twee 16-jarige graad 10-seuns Woensdag dood by die Lesiba Secondary School in Daveyton.
"Die twee leerders het gistermiddag tydens skoolure glo baklei. Die een het 'n vuurwapen uitgehaal en die seun buite die skool in die kop doodgeskiet. Hy het daarna die vuurwapen op homself gerig en sy eie lewe geneem."
Die polisie stel ondersoek in na die omstandighede.
'n Traumaberadingspan is ook in dié geval na die skoolgemeenskap ontplooi.
"Dit is tragies om leerders aan die hand van geweld te verloor net wanneer die akademiese jaar begin. Ons innige meegevoel met die families van dié leerders," het Lesufi bygevoeg. Hy maan leerders om nie by enige gewelddadige gedrag betrokke te raak nie.
Wow ne !! Wilde skole die !!
Hooh ons is SO geskok. Mmmm.
Skrikwekkend wat deesdae by skole aangaan.
En waar kry meneer nogal die vuurwapen.
Die kriminele wil die wêreld beheer soos hulle dit wil hê. Wette moet gemaak word om hul te pas. Vir hulle is tronkstraf onregverdig. Wets gehoorsames moet aan hulle onderdanig wees.
Dis soos rokers wil rook waar hul wil en hul stompies gooi waar hul wil ongeag die nie rokers of dit ander siek maak of nie.